Õpetajate Leht

Reaal- ja loodusteadusliku hariduse konverents
2023-09-15 00:00 - 2023-09-16 23:59 (Europe/Tallinn)
Õpetajad kogunevad täna, et arutleda kriisi üle haridusvaldkonnas
Eesti õpetajad, mitmed haridusvaldkonna partnerid ja pedagoogid välisriikidest kohtuvad 15. septembril Tallinna Reaalkoolis, et analüüsida õpetajate järelkasvu nappust ning sellest tingitud üha süvenevat kriisi haridusvaldkonnas.
Tallinna Reaalkool on iga kahe aasta järel korraldanud reaal- ja loodusteadusliku hariduse konverentsi, et analüüsida arenguid haridusvaldkonnas. Juba esimesel konverentsil 2015. aasta septembris kõneldi õpetajate nappusest reaal- ja loodushariduse valdkonnas. Nüüd, 2023. aasta sügiseks, on hariduskriis muutunud üldiseks. Selle aasta märtsis esitasid õpetajate ühendused tänasele valitsuskoalitsioonile kümme palvet, et lahendada haridusvaldkonna sõlmküsimusi. Täna on selgelt tajuda, et mõni osapool koalitsiooni sees ei ole valmis kriisi haridusvaldkonnas lahendama. Väärib rõhutamist: õpetajad palusid, et Vabariigi Valitsus arvestaks oma tegevusi planeerides Riigikogu kultuurikomisjoni 2021. aasta märtsis esitatud suuniseid hariduskriisi lahendamiseks.
Õpetajate järelkasvu põuda aitaks oluliselt leevendada läbipaistev õpetajate pädevust ja panust haridusvaldkonnas arvestav karjäärimudel, mis praegu täielikult puudub. Tallinna Reaalkooli õppealajuhataja Madis Somelar: „Palusime mitme partnerriigi õpetaja abi eri riikide õpetajate karjäärimudelite tutvustamisel ning nende mudelite tugevuste ja puuduste analüüsimisel. Sõnum on ühene: läbimõtlemata karjäärimudel ei toeta arenguid haridusvaldkonnas ning põhjustab järelkasvu nappust õpetajate hulgas. Näiteks on Portugal olukorras, kus õpetajaid tuleb otsida Brasiiliast. Taanis on tõsine probleem õpetajate läbipõlemine, mille tõttu paljud õpetajad eelistavad töötada osalise koormusega. Kuna Taanis on klassiõpetajate töötasu madal, siis napib ka järelkasvu. Nii Vahemere kui ka Läänemere kallastel asuvate riikide kogemus näitab, et õpetajate töötasu peab lähtuma kvalifikatsioonist, panusest õppijatesse, staažist.“
Lisaks välisriikide partneritele aitavad Eesti õpetajate karjäärimudelit mõtestada Kaubandus-Tööstuskoja direktor Mait Palts, Eesti Haridustöötajate Liidu esimees Reemo Voltri, Eesti Majandus- ja Ettevõtlusõpetajate Seltsi esinaine Elbe Metsatalu, Tallinna Reaalkooli direktor Ene Saar, kauaaegne minister ja Riigikogu liige Tõnis Lukas ning Tallinna Prantsuse Lütseumi direktor Peter Pedak.
Kõnelused haridusvaldkonnas valitsevast kriisist on vaid üks oluline osa reaal- ja loodusteadusliku hariduse konverentsi programmist. Lisaks räägitakse valdkondlikest arengukavadest, õppe personaliseerimisest, tööst andekate õppijate toetamisel ning jagatakse õnnestumisi haridusvaldkonnas nii Eestis kui ka välisriikides.
Täpsem info https://real.edu.ee/blog/2023/08/21/tallinna-reaalkool-ning-sa-eesti-teadusagentuur-esitlevad-v-rahvusvaheline-reaal-ja-loodusteadusliku-hariduse-konverents/

EAHJÜ juhatuse seminar
2023-09-14 00:00 - 2023-09-15 23:59
Eesti Alushariduse Juhtide Ühendus (EAHJÜ) laiendatud juhatuse seminar (asukoht täpsustamisel), piirkondlike seminaride ettevalmistamine.

Õppevisiit Päevalille lasteaeda
2023-09-13 16:30 - 18:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Tomatite kasvatamine kasvuhoones
13. september (K) Päevalille lasteaed (Raua 53) algusega kell 16.30 (u 1,5h)
Tutvume õppeaiaga ja räägime tomatite ning õppeaias kasvatatavatest Eestis aretatud tomatite sortidest. Saadud kogemus võib anda mõne uue mõtte või idee, samuti olla õppetunniks kuidas saada õigete meetoditega korralik saak. Tomatite kasvatamine on jõukohane algajale aednikule – tuleb valid tomatisordid ja teada kasvatamiseks vajalikke nõudeid. Vaatame ka mis veel aias kasvab ja kuidas on kasvanud kõrvitsad, mille sort võib kasvada kuni 300 kg.
Registreerimine

Kontsert „Lapseks olemise rõõm“
2023-09-10 10:00 - 17:00
Kontsert „Lapseks olemise rõõm“
10. septembril tähistame vanavanemate päeva ja Eesti Maanteemuuseumil on juba pikki aastaid olnud tavaks seda teha eriliselt suure sündmusega ning seda ka tänavuse sisuka programmi ja kasulike õpitubadega.
Muuseumi, Tallinna Politseiorkestri ja Riivo Jõgi ühistööna toimub 10. septembril maanteemuuseumi hoovis tähelepanuväärne kontsert „Lapseks olemise rõõm“, kus solistidena astuvad üles Põlva ja Räpina muusikakoolide õpilased Margot Suure juhendamisel. Dirigeerib Riivo Jõgi.
Isa ja taadiga onni ehitamine, perega matkamine, seiklused meremehena ja toredate tähtpäevade tähistamised – need on vaid mõned tegevused ja tähtsad teemad, mis kõlavad selle kontserdi lauludes ning panevad silma särama.
„Tänaste laste rõõm ja südameheadus on see, millest sõltub tulevikus meie kõigi heaolu. Seetõttu kuulutas Politsei- ja Piirivalveamet 2018. aastal Eesti politsei 100. aastapäeval välja lastelaulude konkursi “Lapseks olemise rõõm”. Kontserdil kõlavad konkursile esitatud lood ning ka uued, tuntud Eesti heliloojate spetsiaalselt kontserdiks loodud laulud,“ öeldakse tegijate poolt tutvustavas tekstis.
Tallinna Politseiorkester on Tallinna linna haldusalasse kuuluv 35-liikmeline professionaalsetest muusikutest koosnev kollektiiv, mille esimeseks eelkäijaks on 1928. aastal loodud Tallinna Politseinike Kogu Puhkpilliorkester. 1940. aastal selle tegevus peatati, kuid traditsioon jätkus taasiseseisvumisega 1992. aastal, mil loodi nii Politseiorkester kui Eesti Piirivalve Orkester. 2010. aastal ühendameti loomisega liideti ka orkestrid ning sündis Politsei-ja Piirivalveorkester, mis tegutses selle nime all kuni 2021. aasta lõpuni. Alates 2022. aasta 1. jaanuarist kannab orkester Tallinna Politseiorkestri nime ning nii võib ajaloospiraalil ühe ringi lõpetatuks lugeda. Orkestri peadirigendid on läbi aegade olnud Johannes Kostabi (1928-1940), Kaido Kodumäe (Politseiorkester 1992-2010), major Arvi Miido (Eesti Piirivalve Orkester ja Politsei- ja Piirivalveorkester 1992-2014) ja Hando Põldmäe (2014-2021). Tallinna politseiorkestri peadirigent on Riivo Jõgi ning dirigent Siim Aimla.
Lisaks kontserdile on kohal ka meie oma Põlva politseinikud, kes demonstreerivad nende kasutuses olevat tehnikat ja räägivad meie siseturvalisuse hoidmisest ja kaitsmisest ning loomulikult on muuseumi poolt ettevalmistatud õpitoad nii vanavanematele kui lastelastele ning ka isadele ja emadele. Lõbusõitu teeb Põlvamaa uma ja hää Peetrikese rong.
Kontserti on toetanud Eesti Kultuurkapital.
Programm algab kell 12:00, kuid muuseum on avatud juba kella kümnest. Kontsert algab kell 14:00.

Vanavanemate päev
2023-09-10 00:00 - 23:59

Karjääripäev „Karjääriredel viib kosmosesse“
2023-09-08 09:00 - 16:00
„Karjääriredel viib kosmosesse“ tutvustab 500 Eesti noorele kosmosevaldkonda
Reedel, 8. septembril toimub Tõraveres Tartu Ülikooli Tartu observatooriumis suurejooneline karjääripäev „Karjääriredel viib kosmosesse“. Edukad ettevõtjad ja asjatundjad näitavad 9.–12. klassi noortele, et Eestis tehakse rahvusvaheliselt kõrgel tasemel teadust ja ettevõtlust ning osalejad saavad aimu, milliseid karjäärivõimalusi leidub loodus- ja täppisteaduste alal.
„Karjääriredel viib kosmosesse“ kummutab müüdi, et reaalteadused on liiga keerulised ja kosmos kättesaamatu. Loodusteadused on meie sõbrad ja neid rakendatakse kõikjal meie igapäevaelus, kui vaid oskame vaadata ja märgata.
Ürituse peakorraldaja ESERO Eesti juhi Heli Lätt sõnab: „Meie karjääripäeva erilisus seisneb selles, et kõik töötoad on praktilised ja osalejad saavad päriselt käed külge panna. Kasutame personaalsemat lähenemist ning seetõttu on ühes töötoas maksimaalselt kümme noort.“
Paralleelselt toimub 50 töötuba, millest osalejad saavad päeva jooksul proovida kahte. Nõnda võib sattuda küberpõgenemistuppa, meteoriidi tiheduse mõõtmise töötuppa, elektroonika praktilisele algkursusele või Tõravere tiigi äärde veekogude kaugseire välitöödele.
Ettevõtted nagu KappaZeta, CTF Tech, Guardtime, CGI ja paljud teised tulevad karjääripäevale, et jagada oma kogemusi ning avada 500 noorele uksed põnevasse tehnoloogiamaailma. Autonoomse sõitmise töötoas saavad osalejad teada, mida läheb tarvis, et robot väliskeskkonnas edukalt liikuma panna. Akadeemik Elmo Tempel õpetab kuidas määrata distantsi kui objektid on üksteisest kosmiliselt kaugel ja mõõdulindist jääb väheks. „Turvalised andmed kosmosest“ töötoas selgitavad Guardtime’i spetsialistid aga mänguliselt ja lihtsalt, kuidas töötab plokiahela tehnoloogia, kus seda kasutatakse ja milliseks muutub selle roll tulevikus.
Karjääripäeva korraldaja ESERO Eesti on pühendunud noorte teadushuvide toetamisele ning teaduse populariseerimisele. ESERO Eesti hariduskontor asub Tartu observatooriumis.
Vaata päevakava ja lisainfot ESERO Eesti kodulehelt.

Seemnelaeka külvitund
2023-09-07 17:00 - 18:30
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Seemnelaeka külvitund – seemnete kogumine ja seemnesäilitus
7 . september (N) Laagna raamatukogu Seemnelaegas (Võru 11) algusega kell 17.00 (u 1,5h)
Seemneid kogutakse valmimise järjekorras, eriti tasub koguda seemneid sügisel. Ka kõige looduslähedasem aed ei ole elujõuline, kui see saab igal aastal uuesti loodud poest ostetud seemnetest. Ka paljud meile saabunud seemned ei ole aretatud või kasvatatud meie ilmastikule ja selle muutumisele mõeldes. Korjatud seemned on loomulik ja endastmõistetav sügisene saak. Tutvume Seemnelaekaga ja vaatame koos, milliseid seemneid on kogutud. Korjame seemneid raamatukogu hoovis olevatest kasvukastidest permakultuuri praktiku Jaana Nõu juhendamisel.
Registreerimine

Pirita-Kose lasteaia õppeaed
2023-09-06 16:30 - 18:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Ääreefekt – kuidas seda aias tööle panna
6 . september (N) Pirita-Kose lasteaia õppeaed (Kose tee 58) algusega kell 16.30 (u 1,5h)
Ääreefekt on praktika, millest on nutikas kasu lõigata. Sisuliselt tähendab see kahe koosluse kohtumispiiril toimuvat lõimumist, millest tuleneb liigirohkus ja mitmekesisus. Olgu see koduaed, mille servast algab mets või raba või meri, linnapark, mis piirneb kujundamata maastikuga jne. Kuidas seda märgata ja endale sobival viisil oma aias tööle panna. Juhendab õpivisiidil permakultuuri praktik Jaana Nõu.
Registreerimine

Kutsemeistrivõistlused
2023-09-05 00:00 - 2023-09-09 23:59
EuroSkills 2023 üleeuroopalised kutsemeistrivõistlused Poolas Gdanskis.

Külastame arendaja poolt loodud ja rajatud aeda
2023-09-04 17:00 - 18:30
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.

Külastame arendaja poolt loodud ja rajatud aeda
4. september (T) Alasi 5 aed (Alasi 5) algusega kell 17 (u 1,5h)
Külastame Alasi korteriühistu aeda, mis on esmapilgul linnakodanikele märkamatu ja varjatud. Aed on inimeste läbikäimist ja keskkonnahoidlikku mõtteviisi toetav kogukondliku aed, mis loodi kinnisvaaraarendaja Liven algatusel, eesmärgiga julgustada järgnevatel aastatel ühistu liikmeid projektiga ise jätkama. Aed annab võimaluse tänastel elanikel tegeleda taimekasvatusega kodulähedases keskkonnas ja loob elanike vahel ühtekuuluvuse ning kogukonna tunnet. Vaatame koos ühistu esindaja Mikk Oad’iga loodud aeda ja mis aias kasvab.
Registreerimine

Tarkusepäev
2023-09-01 00:00 - 23:59
Koolirahu väljakuulutamine, tarkusepäev.

François Flückigeri õhtuloeng „Interneti ajalugu kohtub filosoofiaga“
2023-08-28 20:30 - 21:30
Arvutiteadlane François Flückiger seob avalikul loengul interneti põneva ajaloo filosoofiaga
Esmaspäeval, 28. augustil kl 20.30 peab interneti kuulsuste halli liige, Euroopa Tuumauuringute Organisatsiooni (CERN) arvutiteadlane François Flückiger Tartu Ülikooli Delta õppehoone auditooriumis 1037 populaarteadusliku õhtuloengu „Interneti ajalugu kohtub filosoofiaga“. CERN-i arvutusliku suvekooli raames toimuval ingliskeelsel loengul paljastab Flückiger põnevaid ja humoorikaid fakte interneti ajaloost ning seob need filosoofiaga.
Nüüdisaegne infokeskne ühiskond tugineb kahele tehnilisele sambale – internetitaristule ja selle peamisele rakendusele, ülemaailmsele veebile –, mis on ühiskonda revolutsiooniliselt muutnud. Samas on internetiga kaasnenud individualismi, nartsissismi, valeinfo teadliku levitamise ja teadusvastase liikumise esiletõus. Seesugune uskumuste domineerimine teadmiste üle on murettekitav. Uue meediumi tekkimine on alati filosoofe innustanud, mispärast paigutab Flückiger loengus interneti ajaloo filosoofia konteksti.
Tartu Ülikooli multiskaala simulatsioonide teadur Tauno Tiirats, kes kuulas Flückigeri loengut eelmisel aastal CERN-i arvutuslikus suvekoolis Krakowis, peab arvutiteadlast väga kaasahaaravaks esinejaks. „Flückiger räägib detailidest, mis pole avalikkusele teada: näiteks sellest, millisel juhul oleks internet võinud kommertsettevõtete valdusse sattuda ning kuidas suured IT-ettevõtted proovisid interneti levikut takistada, samuti Euroopa ja USA nn internetikaklustest,“ rääkis Tiirats.
François Flückiger oli CERN-i arvutusliku suvekooli direktor aastatel 2003–2013 ja vastutas CERN-i internetitaristu eest kaks aastakümmet. Töö kulmineerus 1990. aastate alguses, kui CERN-ist sai suurim internetikeskus Euroopas. Algusest peale oli Flückiger kaasatud rahvusvahelistesse internetiprojektidesse, sealhulgas mittetulundusühingusse Internet Society ning Euroopa IP-aadresside võrgukoordinatsioonikeskusesse RIPE. Pärast Tim Berners-Lee lahkumist CERN-ist võttis Flückiger üle veebiarenduse tehnilise meeskonna juhtimise ja vedas 1994. aastal eest esimese avatud lähtekoodiga CERN-i veebitarkvara väljalaskmist. Flückigerilt ilmus 1994. aastal teos „Understanding Networked Multimedia“, milles ta ennustas infokeskse ühiskonna tulevast arengut. 2013. aastal võeti Flückiger vastu interneti kuulsuste halli liikmeks.

Pedagoogiline konverents „Keel aineõppes“
2023-08-25 00:00 - 23:59
Pedagoogilisel konverentsil jagavad õpetajad lõimitud aine-ja keeleõppe kogemusi
25. augustil toimub Tartu Ülikooli Narva kolledžis 24. pedagoogiline konverents, mille teema on seekord „Keel aineõppes“. Õpetajate suurima aastakonverentsi eesmärk on eestikeelsele haridusele ülemineku eel tutvustada võimalusi, kuidas toetada õppijaid teise või võõrkeele omandamisel aineõppes.
Lõimitud aine- ja keeleõpe on olnud Eesti haridusmaastikul aktuaalne teema alates keelekümblusprogrammi käivitamisest 1998. aastal ja vene õppekeelega gümnaasiumide üleminekust osalisele eestikeelsele õppele aastatel 2007−2011.
Tartu Ülikooli Narva kolledži mitmekeelse hariduse keskuse juhataja Anna Golubeva sõnul on koolis aine läbimise käigus ka teise keele omandamine muutunud taas aktuaalseks seoses üleminekuga eestikeelsele haridusele. „Pedagoogiline konverents pakub võimaluse saada osa õpetajate praktilistest kogemustest nii lõimitud aine- ja keeleõppe kui ka keelekümbluse rakendamisel. Teineteise kogemustest õppimine annab kindlustunde, et eestikeelse hariduse omandamiseks on tänaseks arvestatav ettevalmistustöö tehtud, praktikad edasiseks õppimiseks olemas ja saame üheskoos edasi liikuda,“ sõnas Golubeva.
Praktilise iseloomuga konverents on kogemuste vahetamise koda, kus osalejad saavad jagada tööriistu ja praktilisi nippe erinevates koostöö formaatides. Ligi kahekümnes kooliastmeti jaotatud eriilmelises töötoas jagavad enda kogemusi õpetajad ja spetsialistid üle-Eesti. Töötubades tuuakse näiteid erinevatest lõiminguprojektidest, õpitakse kasutama digilahendusi ja arutletakse erinevate metoodiliste lahenduste üle. Lisaks tutvustavad Narva Muuseumi töötajad konverentsil võimalusi korraldada kooli ja muuseumi vahelist koostööd. Konverentsi raames toimub ka traditsiooniks saanud posterettekannete konkurss.
Konverentsi kava ja esinejatega saab tutvuda konverentsi veebilehel.

Tartu õppeaedade külastus
2023-08-24 08:00 - 18:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Tartu õppeaedade külastus
24. august (N) Tartu ringsõit (kl 8–18) algusega kell 8 Tallinnast
Tartus külastame Tartu Poku Lasteaeda, kus on väga hea õuesõpe, Tartu Lotte Lasteaeda, Tartu Loodusmaja õueala, talveaeda, Tartu Maarjamõisa Lasteaeda, kuhu rajatud permakultuuriaed, Tartu Emajõe äärset Kalevipoja pargiala, kus vaatame elurikkuse suurendamise näited. Külastusel saadab meid Eeva Kirsipuu-Vadi, kes on Tartu Loodusmajas / Tartu Keskkonnahariduse Keskuses Rohelise kooli programmi Eesti koordinaator.
Registreerimine

Õpivisiit aedadesse
2023-08-23 17:30 - 19:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Taimekahjurite ja -haiguste ning taimekaitsevahendite töötuba
23. august (K) Krameri kogukondlik õppeaed (Keemia 41) kell 17.30
Botaanikaaia taimekaitsespetsialist ja Maalehe nõuande rubriigi pikaaegne toimetaja Pille Hermann jagab lihtsaid taimekaitsenippe ning koos kiikame väetamise salapärasesse maailma. Augusti lõpp on samuti õige aeg mõelda järgmisele aia-aastale ja ning oma taimekaste pärast saagi korjamist selleks ette valmistada. Vaatame kuidas seda tõhusalt teha.
Registreerimine

Eesti Inglise Keele Õpetajate Seltsi suvekool
2023-08-23 00:00 - 2023-08-24 23:59
23. ja 24. augustil toimub Eesti Inglise Keele Õpetajate Seltsi suvekool Pärnu kolledžis.
Erika Puusemp, inglise keele õpetajate seltsi juhatuse esimees:
Suvekooli teema on „Learning is a treasure”. Toimuvad ingliskeelsed loengud, seminarid, töötoad.
Liikmete osalustasu 50 eurot, mitteliikmetel 60 eurot. Osalustasu maksavad õpetajad ise või maksab kool.
Esialgne kava https://eate.ee/.
Loodame vähemalt 150 osalejat, kuigi parimatel aegadel on olnud kuni 250 õpetajat.

Informaatika- ja matemaatikaõpetajate suvekool
2023-08-22 00:00 - 2023-08-24 23:59
22.–24. augustini toimub informaatika- ja matemaatikaõpetajate suvekool Narva-Jõesuus Meresuu spaa hotellis.
Maia Lust, TLÜ nooremteadur:
Suvekooli teema on „Murrangulised tehnoloogiad, HEV-õpilaste toetamine ja ainetevaheline lõiming“.
Osalejaid on 120.
Registreerimine 21. juunini või kuni kohti jätkub.
Osalustasu on 140 eurot või 70 eurot ilma majutuseta. Osalejad maksavad ise või katab kulud õppeasutus.
Rohkem infot ja registreerimine https://www.tlu.ee/koolitused/informaatika-ja-matemaatikaopetajate-suvekool-2023.

Rahvusvaheline teadusüritus
2023-08-22 00:00 - 2023-08-24 23:59
TÜ Pärnu kolledžis rahvusvaheline teadusüritus
TÜ Pärnu kolledž panustab senisest rohkem ja teadlikumalt teadusse ja teaduskommunikatsiooni. Sellega seoses korraldatakse 23. ja 24.08 esimene rahvusvaheline teadusüritus „Multiscientia Pernaviensis“, mis hõlmab kahte eraldiseisvat Pärnumaa, Pärnu ja kolledži jaoks olulist teemat.
23.08 käsitletakse rahvusvahelise teaduskommunikatsiooni foorumil „Kõrgkooli koht regioonis“ regionaalse kõrgkooli rolli regiooni sotsiaalmajanduslikus koosluses. Programm koosneb erinevate nii Eesti (TÜ Pärnu kolledž, TÜ Narva kolledž ja TÜ Viljandi kultuuriakadeemia) kui rahvusvaheliste (Vidzeme rakenduskõrgkool Lätis, Klaipeda ülikool Leedus, Haaga-Helia rakenduskõrgkool Soomes ja Lundi ülikooli Helsingborgi kampus Rootsis) kaasuste tutvustamisest ja nendega seotud aruteludest. Päeva lõpetab vastuvõtt.
24.08 toimub kõrgetasemeline rahvusvaheline teaduskonverents “Sinimajanduse aspektid erinevates ruumilistes mastaapides”, mis keskendub kolledži uue prioriteetvaldkonna – ressursimajanduse – avamisele sinimajanduse käsitlemise kaudu. Peaesinejaks on Rahvusvahelise Mereuurimise Nõukogu (ICES) teaduskomitee juht Prof. Jörn Schmidt ja lisaks mitmetele ettekannetele toimub ka kõrgetasemeline arutelupaneel Eesti antud valdkonda haldavate ministeeriumite esindajate osalusel. Konverentsi modereerib Eesti Rahvusringhäälingu keskkonna- ja loodusteemadega töötav ajakirjanik ja „Osooni“ saatejuht Sander Loite.
Rahvusvahelisele teadusüritusele eelneb eelprogrammina 22.08 kolledži rahvusvaheliste koostöö- ja arendusprojektide päev, kus on võimalik tutvuda erinevate projektide tegevuste ja partneritega ning soovi korral ka ise kaasa lüüa.
Vt. https://parnu.ut.ee/et/sisu/multiscientia-pernaviensis

Muuseumiõpetajate suvekool
2023-08-21 00:00 - 2023-08-23 23:59
Muuseumiõpetajate suvekool
Eesti muuseumiõpetajate kogukond tuleb juba neljateistkümnendat korda kokku, et osaleda traditsioonilises suvekoolis. Seekord toimub suvekool 21.–23. augustini Lääne-Virumaal. Suvekool pakub muuseumipedagoogidele mitmekesist valikut põnevatest tegevustest ja ettevõtmistest.
Eesti muuseumiõpetajate suvekooli algatasid 2007. aastal Virumaa Muuseumide pedagoogid ja see on aastate jooksul muutunud oluliseks sündmuseks Eesti muuseumihariduse valdkonnas. Nüüd on suvekooli eestvedajaks Aivi Ross Eesti Rahva Muuseumi hariduskeskusest seekord koostöös Virumaa Muuseumidega. Kaasa aitab ka üks idee algatajaid Kaja Visnapuu.
Loe toimunud suvekoolide kohta artiklit ajakirjast Muuseum
Suvekool on muuseumiõpetajatele ainulaadne võimalus avastada ajalugu ja kultuuripärandit mitmekülgsete programmide raames ning tugevdada professionaalseid sidemeid, õppida kolleege tundma. Üritus toetab muuseumiõpetajate oskuste arendamist ning edendab muuseumihariduse kvaliteeti Eestis.
Suvekooli avamine toimub 21. augustil kell 12.00 Rakvere linnuses. Osalejad saavad sukelduda keskaega ning tutvuda palgasõduri argipäevaga. Lisaks ootavad muuseumiõpetajaid haridusprogrammid nii Politseimuuseumis kui ka Rakvere Linnakodaniku Majamuuseumis, Sagadi mõisas ja uuenenud metsamuuseumis. Viljar Visseli juhtimisel saavad osalejad ülevaate mõisaelust Palmses. Nii ongi seekord kujunenud kirev programm, kus kolleegid saavad ülevaate spioonide maailmast, säästlikust eluviisist ja kasvatavad keskkonnateadlikkust loodusretkel Oandul.
Suvekooli teine päev kulmineerub seminariga teemal “Koosõppimine muuseumis”, kus esineb haridusministeeriumi esindaja Tiina Peterson. Tiina Petersoni ettekanne keskendub muuseumipedagoogika rollile ja väljakutsetele ning arutleb õpetajate professionaalsuse üle Euroopa kontekstis.

Eesti Bioloogiaõpetajate Ühingu suvekool
2023-08-21 00:00 - 2023-08-23 23:59
21.–23. augustini toimub Eesti Bioloogiaõpetajate Ühingu (EBÜ) suvekool Ida-Virumaal Alutagusel.
Leelo Lusik, EBÜ president:
Suvekooli teema on „Harrastusteadus ja ürgloodus Alutagusel“.
Tutvume põlismetsa ja ümbritsevate veekogudega, tegeleme loodusvaatlustega ja õpime nähtut üles märkima.
Rahastus tuleb HTM-ilt tegevustoetusena ja on ka osalejate (40–45 inimest) omaosalus.

Kohila aiad – õpivisiit
2023-08-19 10:30 - 14:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.Kohila aiad – kes ja kuidas on aia pidamisel kaasatud
19. august (L) Kohila, rong väljub Balti jaamast kell 10.30.
Vaatama ja räägime piirkonna töölisasumi traditsioonist, millele kogu avalik aiandustegevus asumis täna tugineb. Sealhulgas tegevustest nagu koolitused (põhupeenrad, kompostimise kursus jm), koos kogemuste vahetamine, vanematelt õppimine). Arutame, kas linnaaed võiks olla kui maailma mudel, põimime sisse mõned toredad mõtted mis on universaalsed. Lisaks külastame ühe lasteaia aedaja ja kohikute päeva. Saadab meid ringkäigul Inna Laanmets, kellel on kaasamise kogemus nii Vabaühenduste Liidu koordinaatorina ja Kohila Keskkonnahariduse keskusega kui Kohila kogukonnaliikumise vabatahtlikuna.
Registreerimine

Eesti Talendikeskuse suveseminar “Nähtavad ja väärtustatud anded”
2023-08-17 10:30 - 16:30
MTÜ Eesti Talendikeskuse suveseminar “Nähtavad ja väärtustatud anded”
17. august 2023 PÄRNU
Estonia Resort Hotel & Spa Konverentsikeskus (A.H. Tammsaare 4a/6)
Käesoleva aasta esimses pooles käis MTÜ Eesti Talendikeskuse kutsel koos enam kui poolt sadat andekuse uurijat ja praktikut koondav ekspertide kogu, et määratleda Eesti haridussüsteemi õigusaktides seni avamataandekuse mõiste. HTMile esitatud raportis pakuti välja konsensulik definitsioon: Andekus on indiviidi potentsiaal toetava keskkonna tingimustes arendada oma võimeid ühes või mitmes üksikisiku ja ühiskonna jaoks väärtustatud valdkonnas ning see areng ühiskonnas nähtavaks teha.
Mida tähendab “ ühiskonna jaoks väärtustatud”, millised on andekusega seonduvad eetilised dilemmad ja kuidas toetada igat indiviidi tema võimetearengus ning selle arengu ühiskonnas nähtavaks tegemisel – nendele küsimustele keskendutakse talendikeskuse seekordsel suveseminaril. Ettekannetega esinevad HTMi ja andekuse valdkonna eksperdid, traditsiooniliselt tutvustatakse ka möödunud õppeaastal kõrgkoolides kaitstud andekuse valdkonna lõputöid. Ühises aruteluringis on oma mõtete avaldamiseks ja kogemuse jagamiseks võimalus kõigil osalejatel. Sõnavõtuga on esinema palutud laste ja noorte annete arendamise patroon pr Sirje Karis. Tavakohaselt kuulutatakse suveseminaril välja TALENDITÄHT2023 laureaat.
Seminarile on oodatud pedagoogid, tugispetsialistid, haridusametnikud, noorsootöötajad, tudengid, lapsevanemad jt – kõik, kes tunnevad vastutust selle eest, et Eesti oleks riik, kus päriselt kehtiks Talendikeskuse juhtlause: “Iga anne loeb!”. Seminaril osalemine on tasuta, toetab haridus- ja teadusministeerium.
Ajakava
10.45 kogunemine ja tervituskohv
11.00 – 13.20 sõnavõtud ja ettekanded
Sissejuhatus. Viire Sepp, MTÜ Eesti Talendikeskuse juhatuse liige
Pr Sirje Karise sõnavõtt
11.10Mis on plaanis HTMis? Marek Järvik, HTM andepolitika valdkonna juht
11.30 Keskkond lapse ja noore arengu mõjutajana. Marika Veisson, TLÜ emeriitprofessor
12.00 Noorte hääl. Kogemuslood.
12.40 Mis jääb sõelale, kui defineerida andekust? Eda Heinla, Halliki Põlda, Viire Sepp, Ruve Schank, andekuse defineerimise raporti koostajad

13.20-14 lõuna

14.00 – 15.00Paralleelsessioonid

Algus on oluline: koolieelne iga. Maire Tuul,TLÜ alushariduse dotsent, TÜ kaasava hariduse magistriõppe tudengid Anne Illopmägi, Piret Arendi, Evelin Piir, Reelika Täht
Andekate toetamine üld-, huvi-, kutsehariduses ja noorsootöös – koos või eraldi ja kui koos, siis kuidas? Seminaril osalejate kogemused.

15.00 – 16.30 Aruteluring: kuidas teha erinevad anded nähtavaks ja väärtustatuks. Arutelu juhib Kadi Kreis,Tartu Kunstikooli direktor
16.30 Seminari lõpetamine.
Kontakt: Viire Sepp, viire.sepp@ut.ee

eTwinning suvekool
2023-08-17 00:00 - 2023-08-18 23:59
Õpetajate rahvusvahelise koostöövõrgustiku eTwinning suvekool projektitöös aktiivsetele õpetajatele. Lisainfo www.harno.ee/etwinning.

Haridustreff
2023-08-17 00:00 - 23:59
Paide Vallimäel toimub EHL-i ja Meaningful Talksi koostöös teist korda õppeaastat käima tõmbav Haridustreff, mille osalenud eelmisel aastal väga hästi vastu võtsid.

Verikaalhaljastuse koolitus
2023-08-16 17:30 - 19:00
Õpivisiidid aedadesse sügis 2023
Õpivisiidid linnaaedadesse algavad taas augustikuus.
Õpivisiitide peamine eesmärk on kogemuste vahetamine loodus- ja aiahariduse valdkonnas ning aedade külastamine. Kohtume inimestega, kes jagavad meiega juba saadud kogemusi linnaaianduses. Kasulik on osalemine ka neile, kes alles planeerivad taotleda rahaliste vahendite eraldamist 2024. aastal aia rajamiseks või arendamiseks.
Verikaalhaljastuse koolitus
16. august (K) Krameri kogukondlik õppeaed (Keemia 41) kell 17.30
Lihtsad ja efektiivsed lahendused vertikaalsel pinnal taimede kasvatamiseks aias ja rõdul kui ruumi on vähe. Võimalik kasvatada nii söödavaid kui ka ilutaimi. Teeme praktiliselt läbi väikese taimeseina ehituse. Koolitust viivad läbi GroWert OÜ spetsialistid
Registreerimine

Eesti Teadushuvihariduse Liidu alustava huviringi juhendaja koolitus
2023-08-16 00:00 - 2023-08-18 23:59
16.–18. augustini toimub Eesti Teadushuvihariduse Liidu alustava huviringi juhendaja koolitus Tartus, Viljandis ja Pärnus.
Koolitusel saab ülevaate pedagoogilistest ja ringitöö korralduslikest aspektidest, LTT-valdkonna spetsiifilistest teadmistest ja oskustest. Lisaks saab osaleda tunnivaatlustel ning läbida praktika juba tegutsevas huviringis ja lõputöös rakendada õpitud oskusi huviringi loomisel. Lisainfo www.teadushuvi.ee.

miks.ee suvekool
2023-08-15 00:00 - 2023-08-16 23:59
miks.ee suvekool teaduse populariseerijatele.

Eesti Raamatukoguhoidjate Ühingu suveseminar
2023-08-14 08:00 - 2023-08-16 17:00
14.–16. augustini toimub Eesti Raamatukoguhoidjate Ühingu (ERÜ) kooliraamatukogude sektsiooni suveseminar Tartu Rakenduslikus Kolledžis.
Eelika Rand, kooliraamatukogude sektsiooni juhataja:
Suveseminaril täpsem teema puudub. Külastame koolide raamatukogusid, kuulame loenguid laste- ja noortekirjandusest, ulmekirjandusest, ainete lõimingust.
Suveseminari eest maksab kas osaleja ise või kool. Tasu ERÜ liikmeile 150, mitteliikmeile 185 eurot.
Osalejate arvuks oleme planeerinud 30.

Koorijuhtide ja muusikaõpetajate seminarlaager
2023-08-14 00:00 - 2023-08-18 23:59
14.–18. augustini toimub koorijuhtide ja muusikaõpetajate seminarlaager Haapsalu Kutsehariduskeskuses.
Jaanus Kann, Eesti Muusikaõpetajate Liidu juhatuse esimees:
Muusikaõpetajate liit ise suvekooli ei korralda, küll aga teevad seda EMTA ja Eesti Kooriühing.
Toimuvad loengud ja õpitoad − 2025. aasta üldlaulupeo kontseptsiooni ja repertuaari tutvustus; vokaalpedagoogika; tööõnnest ja vaimsest tervisest pingeliste aegade kiuste; töökultuur, ülekoormus ja selle vältimine, toimetulek uue generatsiooni õppuritega jpm. Ümarlaua arutelu koorijuhi-muusikaõpetaja rõõmudest, muredest ja lahendustest. Laagris annavad kontserdi ansambel Floridante, kammerkoor Collegium Musicale, segakoor HUIK! ja kammernaiskoor Musamari.

Eesti Kehalise Kasvatuse Liidu rahvusvaheline suvekursus
2023-08-14 00:00 - 2023-08-18 23:59
14.–18. augustini toimub Eesti Kehalise Kasvatuse Liidu rahvusvaheline suvekursus Kadrinas.
Raina Luhakooder, Eesti Kehalise Kasvatuse Liidu juhatuse esimees:
Suvekursus toimub Kadrina spordihoones ja välisväljakutel. Suvekursus on kehalise kasvatuse õpetajatele, liikumisõpetajatele, lasteaedade liikumisõpetajatele, treeneritele, klassiõpetajatele. Toimub palju töötube ja praktilist õpet, et toetada uuele õppekavale üleminekut ja pakkuda õpetajatele parimaid praktikaid.
Suvekursuste eest maksab osaleja või teda suunanud õppeasutus. Osavõtu hinnad sõltuvalt majutuspaketist on 270–420 eurot.
Osalejaid oodatakse 120.
